เป็นประจำเดือน ๆ ละ 7 วัน โดยเริ่มเป็นจากวันที่ 2 กันยายน - 8 กันยายน อยู่ ๆ วันที่ 10 ตอนเช้าไหลออกมาอีก โดยมีก้อนลิ้มเลือดออกมาขนาดประมาณ 4-5 CM ตลอดทั้งวันประจำเดือนก็ออกมาเหมือนปกติ วันที่ 11 มีแบบจางสีน้ำตาลนิดเดียว แอบคิดว่าหาย วันที่ 12 เลยไม่ใส่ผ้าอนามัย ตอนเที่ยงเข้าห้องน้ำ มีลิ้มเลือดหลุดออกมาอีกขนาดประมาณ 2 CM ค่อนข้างกังวลมาก
สวัสดีค่ะ หากประจำเดือนมาวันที่ 2-8 ก.ย. แล้ววันที่ 10-12 ก.ย. ได้มีเลือดออกมาอีก เลือดดังกล่าว อาจเกิดจาก1. ภาวะแทรกซ้อนจากการตั้งครรภ์ เช่น แท้งคุกคาม ท้องนอกมดลูก เป็นต้น โดยเลือดที่ออกก่อนหน้านั้น อาจไม่ใช่ประจำเดือนก็ได้2. มีการอักเสบติดเชื้อในโพรงมดลูก แต่มักมีอาการปวดท้องน้อยและตกขาวที่ผิดปกติร่วมด้วย3. มีโรคที่มดลูก เช่น เนื้องอกมดลูก มีติ่งเนื้อในโพรงมดลูก เยื่อบุโพรงมดลูกหนาตัวผิดปกติ มะเร็งเยื่อบุโพรงมดลูก มะเร็งปากมดลูก เป็นต้น4. ผลข้างเคียงจากการใช้ยาฮอร์โมนต่างๆ เช่น ยาฉีดคุมกำเนิด ยาสตรี สมุนไพร อาหารเสริมต่างๆ เป็นต้นหากที่ผ่านมาได้มีเพศสัมพันธ์ แนะนำควรลองตรวจหาการตั้งครรภ์ดูด้วยค่ะ หากตรวจไม่พบ และเลือดยังคงไม่หยุดไหล หรือมีเลือดออกมาบ่อยๆ อีก ก็ควรไปพบสูติ-นรีแพทย์เพื่อตรวจหาสาเหตุและรักษาค่ะ